ไม่เคยจะกินหมูจุ่มร้านไหนบ่อยเท่าร้านนี้มาก่อนเลย หมูจั่ม ร้านหมูสองชั้นถือว่าเป็นร้านที่ควรแนะนำเป็นอย่างยิ่ง ถึงแม้จะต้องใช้ความพยายามในการจองเป็นอย่างมากก็ตาม
ร้านหมูจุ่มที่ชื่อ "หมูสองชั้น" มีสองสาขาด้วยกัน สาขาแรกตั้งอยู่ที่บริเวณหลังมหาวิทยาลัยเชียงใหม่ และสาขาสองนี้อยู่ที่ถนนทิพเนตร เยื้องๆ ธนาคารออมสิน 
ที่จอดรถ- มีตรงกันข้ามร้าน อาจจะมีจำกัดหน่อย ไม่แนะนำให้จอดข้างทาง แต่อาจจะไปจอดหน้าธนาคารออมสินได้
บรรยากาศร้าน- ทั่วไปมีโซนห้องแอร์ และด้านนอก
การจอง- สิ่งนี้เป็นสิ่งสำคัญของร้านนี้ ต้องโทรจองวันต่อวันเท่านั้น ไม่สามารถจองข้ามวันได้ และต้องโทรจองเวลาเที่ยงวันเป็นต้นไปเท่านั้น และรับจอง 7 โต๊ะต่อวัน เพื่อที่เหลือจะได้กันที่ไว้สำหรับลูกค้า walk in ดูสิจองลำบากยิ่งเพราะไม่ถึง 3 นาทีก็โต๊ะเต็มละคะ และโต๊ะที่จองต้องไปเอาโต๊ะเวลา 18.00 น.เท่านั้น ยากขนาดนี้เงื่อนไขเยอะขนาดนี้ ใครจะกิน แต่เราคนนึงแหละยอมทำตามกฏเขาเพราะของเขาดีจริิง อร่อยและคุณภาพ ราคาไม่แพง จะจองยากแค่ไหนก็ยอม
เมนูของหมูจุ่มทุกอย่างจะเป็นแบบบุฟเฟ่ต์ เดินไปตักได้ในตู้รักษาอุณหภูมิที่สะอาดปลอดภัย จะมีในส่วนของเนื้อหมูสไลต์ที่ต้องเขียนสั่งแล้วพนักงานจะมาส่งให้ที่โต๊ะเลยจร้า
น้ำซุปจะมี 2 อย่างมาให้คือ ชาบูน้ำดำ และน้ำซุปคล้ายๆ สมุนไพร น้ำจิ้มมี 3 รส แบบสุกี้ พอนซึ และซีฟู๊ด 
หากไปนี่ไม่ผิดหวังจร้า